ЂУЛИЋИ XXXIV
Имам песме, ако немам злата, 
Песме-бисер драгој око врага, 
Ситне, мале, нек јој боље личе, 
Нек их више, нек се више диче. 
Савиће се бисер око злата, 
Савиће се трипут око врата, 
Што претече, нек у недра тече 
Што остане, нек у недра пане... 
Мој је бисер, а на мом је цвећу, — 
Завидећу, — ал’ замерит’ нећу.

Извори 

 Јован Јовановић Змај: Одабрана дела, књига 1, страна 213 , Матица српска, Нови Сад.